În ultimii ani, m-am dedicat aproape integral familiei, analizelor macroeconomice și sociale, precum și studiului doctrinei umaniste – în curând, va fi publicat Tratatul Umanismul Pragmatic care reunește, într-o formă unitară, revăzută și adăugită, cele mai importante lucrări pe care le-am scris pe această temă de la începutul anilor 90 până astăzi. În contextul studiului umanismului și al atenției acordate evoluției generale a lumii în care trăim, am ajuns la concluzia că o societate prosperă și echilibrată se construiește pe trei elemente esențiale: 1. Creativitatea, alimentată de curiozitate și garantată de libertate. 2. Compasiune și interes constructiv pentru binele celuilalt, determinante pentru coeziunea socială, pentru încrederea în instituții și în statul de drept – o societate justă, cu adevărat evoluată, nu își ignoră categoriile vulnerabile. 3. Căutarea unui sens spiritual...